Diari Oficial de la Generalitat Valenciana


Sumari del DOGV 3560, del 13-08-1999 (1999/6568)

Rotlle d'apel·lació número 914/1998. Cèdula de notificació.
-----------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6568


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 914/1998. Cèdula de notificació. [1999/Q6568]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 914/1998, que prové del judici verbal número 455/1997, del Jutjat de Primera Instància número 4 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne ponent el magistrat José Baró Aleixandre, ha vist aquest rotlle d'apel·lació número 914/1998, que prové de les actuacions de judici verbal, promogudes davant del Jutjat de Primera Instància número 4 de València, amb el número 455/1997, entre les parts; d'una, com a demandat apel·lant, el Consorcio de Compensación de Seguros, i, d'una altra, com a demandant apel·lat, el senyor Enrique Durá García, i el demandat apel·lat, el senyor Juan M. Vicente Soler, en virtut del recurs d'apel·lació interposat pel demandant.
  
Decisió
  
Estimem el recurs de l'advocat de l'estat, en la representació que té del Consorcio de Compesación de Seguros, contra la sentència dictada pel magistrat jutge número 4 d'aquesta ciutat en les actuacions verbals de què prové aquest rotlle, sentència que es revoca en allò que calga, per a disposar que de la quantitat el pagament de la qual es posa a càrrec del Consorcio, a favor del demandant, es deduirà en concepte de franquícia, 70.000 pessetes, i romandrà, per tant, en 68.418 pessetes, i confirmem, en totes les altres coses, la resolució apel·lada, salvant, pel que fa a la part dispositiva del test, del que es raona en el FD 1 d'aquesta, en el sentit que les errades materials que contenen han de considerar-se esmenats i llegir que l'actor és el senyor Enrique García Durá i els demandats condemnats solidàriament al pagament, el senyor Juan Manuel Vicente Soler i el Consorcio de Compensación de Seguros.
  
No s'imposen les costes d'aquesta alçada.
  
Notifiqueu aquesta resolució a les parts que han comparegut. Aquesta sentència és ferma i, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Juan M. Vicente Soler, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
  
València, 12 de juliol de 1999.- El secretari judicial.
  
Audiència Provincial de València